Craiova Live

ZFM AI - Viitorul inteligenței artificiale începe în Oltenia
2026-05-28 19:00 - 21:30 (Europe/Bucharest) | Dolj
Cea mai mare conferință de AI din Oltenia
Viitorul inteligenței artificiale începe în Oltenia
O zi dedicată tehnologiei care schimbă totul. Conversații reale, demonstrații live și o premieră națională.

28 · MAI · 2026, Ora 19:00, Voila Premium

Intrare 100% gratuită — pe bază de invitație. Locurile sunt limitate.

ZFM AI adună sub același acoperiș antreprenori, developeri, manageri și vizionari — cu o singură întrebare: cum schimbă AI-ul lumea pe care o construim?
O zi de sesiuni, demonstrații live și o lansare în premieră națională a unui agent AI care redefinește comunicarea digitală. Fiecare minut contează.

Cea mai mare conferință de AI din Oltenia

100% Conținut aplicat, demonstrații live

Premieră mondială — lansare Agent AI

Acces gratuit pe bază de invitație

Teme principale:

AI în 2026 — Starea reală
Dincolo de hype. O analiză sinceră a unde se află AI-ul acum: ce funcționează, ce nu, și ce urmează în 12–24 de luni pentru industria din România.

Lorai — AI românesc pentru business
Primul sistem AI de management și marketing creat în România. Automatizează finanțele, campaniile publicitare și protecția businessului — redând antreprenorilor cel mai prețios lucru: timpul.

Oryntech.ai — Sistemul Viitorului
Cum o singură infrastructură AI poate prelua operațiunile, comunicarea și vânzările unui business modern, în timp real, pe toate canalele. Lansare oficiala de la Oryntech.

Panel Discussion — AI în România
Discuție deschisă cu specialiști din industria AI. Bariere reale și oportunități neexploatate — cum adoptă companiile românești AI-ul, ce obstacole există în practică și care sunt sectoarele cu cel mai mare potențial de transformare.

Programul zilei:

Fiecare sesiune a fost gândită să livreze valoare concretă. Nu teorie — aplicații reale, demonstrații live, întrebări fără filtru.

19:00
20 min

Deschidere
Bun venit la ZFM AI
Prezentarea echipei, a viziunii și a obiectivelor zilei. Ce urmează și de ce fiecare minut din această conferință contează pentru businessul tău.

19:20
30 min

Keynote · AI Overview
Starea Inteligenței Artificiale în 2026
O privire panoramică asupra peisajului global AI: ce modele domină, ce tendințe definesc industria și cum se traduce asta în oportunități concrete pentru companiile românești.

19:50
10 min

Sesiune · Produs Românesc
Lorai — Sistemul AI care preia managementul businessului tău
Lorai este un sistem de management și marketing inteligent creat în România. Vei vedea cum automatizează finanțele, marketingul și protecția businessului — și de ce antreprenorii români îl numesc „partenerul de care aveam nevoie de ani de zile”.

20:00
30 min

Panel Discussion
AI în România — Discuție deschisă cu specialiști în industria AI
Bariere reale și oportunități neexploatate – cum adoptă companiile românești AI-ul, ce obstacole există în practică și care sunt sectoarele cu cel mai mare potențial de transformare.

20:30
30 min

★ Premieră
Oryntech.AI prezintă
Lansare BETA: Ecosistemul AI care preia operațiunile unui business modern
Oryntech.ai dezvăluie infrastructura AI completă care integrează comunicare conversațională pe text și voce, CRM cu pipeline de vânzări, funnels, automatizări multi-channel, booking inteligent și reactivare clienți. Demo, Q&A fără filtru și acces prioritar pentru participanții din sală.

21:00

Closing
Concluzii, pașii următori și ZFM AI 2026
Ce rămâne din această zi, cum rămâi conectat la comunitatea ZFM AI și ce anunțăm pentru ediția viitoare.

Black Party - Ian
2026-05-28 21:00 - 23:00 | Dolj
Craiova: Black Party – Ian

Crush Jungle , Craiova
Strada Mihai Viteazu 16A, Craiova
joi, 28 mai, ora 21:00

Pregătește-te pentru o noapte exclusivistă și plină de energie: BLACK PARTY la Crush Jungle, alături de Ian!
Dress code: ALL BLACK
Vibe: fără limite

Ian vine să rupă scena cu stilul lui inconfundabil și cu hituri care definesc noul val. Dacă știi “Black Party”, știi deja că noaptea asta nu e pentru oricine — e pentru cei care simt muzica, trăiesc intens și nu stau pe margine.

Jungle vibes + lumini
Cocktailuri reci, atmosferă încinsă

Îmbracă-te în negru. Vino pregătit. Pleci schimbat.

Minorii sunt obligați să se prezinte însoțiți de un acord parental redactat în formă scrisă.

Concert simfonic Brahms & Franck, dirijor Mihnea Ignat
2026-05-29 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 29 MAI 2026, ORA 19:00Concert BRAHMSORCHESTRA SIMFONICĂ A FILARMONICII OLTENIA
Dirijor: MIHNEA IGNATSoliști:
REMUS AZOIȚEI- vioarăFILIP PAPA – violoncel———-Program:– Johannes Brahms: Dublul concert în La minor pentru vioară, violoncel și orchestră, op. 102– César Franck: Simfonia în Re minor

Your story @ Electroputere
2026-05-30 11:00 - 14:00 | Electroputere Parc Mall, Calea București, nr. 80, Craiova, Dolj, România
Scriem scenariul copilăriei3 zile în care creativitatea, veselia și cadourile sunt personajele principale30 Mai – 1 Iunie
PROGRAM EVENIMENT: Sâmbătă | 11:00 – 14:00Ateliere de desen alături de artiștii galeriei de artă Node FlowReinventăm Craiova ca un oraș al viitorului și desenăm, alături de artiști, un spațiu al copiilor, cu grădini suspendate, tuneluri secrete și personaje fantastice.Participarea este gratuită, pe bază de înscriere prealabilă.
Duminică | 13:00 – 14:00Show Fabrica de DansDăm volumul mai tare și dansăm împreună cu cei de la Fabrica de Dans, într-un show plin de energie!
Luni | 12:00 – 15:00Toy World DayLumea jucăriilor prinde viață și participă la :
ateliere de creație jucării face painting jocuri și activități cu animatori Toy Doctor, consultații pentru jucăriile preferate ca să primescă “super puteri” noi premii cool pentru cei mici
Inspire Cinema este prezent la joacă și aduce invitații la film, vouchere pentru pop-corn și merch din animațiile preferate. Te așteptăm la Electro pentru 3 zile de joacă, culoare și amintiri care rămân lipite de suflet ca sclipiciul de mâini

Expoziție „Alte timpuri, aceleași încăperi - din saga Palatului Mihail”
2026-05-30 14:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Palatul de pe Calea Unirii, nr. 15 e cea mai longevivă moștenire lăsată nouă de familia Mihail. Și, dacă profilul său majestuos decupează, într-un mod familiar oricărui craiovean, o porțiune considerabilă din miezul orașului, interiorul său a s-a sustras mult timp privirii publice. Abia după ce a împlinit o jumătate de secol de existență și a devenit muzeu, palatul s-a lăsat cercetat, fără discriminare, atât de localnici, cât și de călători. Dar, la acel moment, niciuna din încăperile sale, devenite spații de expunere, nu mai păstra atmosfera fostei reședințe, cu funcțiunile sale specifice, gândite și amenajate conform gusturilor unui mare latifundiar, ce făcea parte din elita societății românești de secol XIX.
În ultimii ani, Muzeul de Artă Craiova, într-un efort comun cu Serviciul Județean al Arhivelor Naționale Dolj, care a scos la lumină fotografii și documente de o semnificativă importanță pentru istoria locală, a organizat mai multe expoziții și a editat publicații având ca subiect viața și realizările familiei Mihail. Astfel, episodic, am reconstituit chipurile mai multor generații, la vârste diferite, am reinstalat în drepturi adevărul în legătură cu evenimentele personale și principiile care le-au marcat existența.
Anul acesta, la 90 de ani de la moartea lui Jean, ultimul Mihail, cel care a lăsat prin testament întreaga sa avere moștenire statului român, vom mai recupera o porțiune importantă din ansamblul lucrurilor și faptelor ce au contribuit la măreția acestor oameni.În expoziția „Alte timpuri, aceleași încăperi” va fi vorba despre modul de a locui al elitei sociale românești, de la îngemănarea secolelor XIX și XX, într-un oraș bogat, în plină dezvoltare urbanistică.
Pentru prima oară, sunt expuse publicului larg imagini despre cum a fost proiectată ambianța interioară a palatului. Au fost recuperate desene de interioare, schițe de mobilier și tâmplărie, planuri de desfășurare cu detalii ale pereților, care ne vor permite, în premieră, să reconfigurăm mental aspectul inițial al mai multor încăperi ale palatului, cu preponderență al celor situate la parter. În sprijinul acestui exercițiu de imaginație, vom expune și piese de mobilier (specifice stilurilor alese de comanditarul Constantin Mihail), obiecte decorative și desene artistice, unele dintre ele aparținând membrilor familiei.
Deși Palatul va fi vedeta expunerii, în expoziție vor fi prezentate și alte realizări arhitectonice ale familiei lărgite, cum ar fi Palatul Mariei Colloni de la Devesel (dispărut) sau școala agricolă-model de la Bârza, aflată încă în picioare, dar devenită de nerecunoscut în urma renovărilor succesive.
Dacă doriți să vă întoarceți, pentru puțin timp, într-un trecut strălucitor, ce prețuia frumusețea și, în consecință, investea în tot ceea ce presupunea actualizarea ei într-o formă materială, vă invităm la vernisajul expoziției, care va avea loc sâmbătă, 30 mai, a.c., începând cu ora 14:00, în Sala Oglinzilor și Rotonda Palatului Mihail.
„Alte timpuri, aceleași încăperi – din saga Palatului Mihail”Curator: Laura TiparuVernisaj: sâmbătă, 30 mai 2026, ora 14:00Durata expoziției: 30 mai – 5 iulie 2026Program de vizitare: de marți până duminică, între orele 10:00 și 17:00, ultima intrare, 16:30. În prima zi de miercuri a fiecărei luni, accesul publicului în muzeu este gratuit.

Gala de Operă și Operetă
2026-05-30 18:30 - 20:30 | Parcul Nicolae Romanescu – Teatrul de Vară, Craiova, Dolj, România
Gala de Operă și Operetă – Închiderea Stagiunii 2025-2026 – Centenarul Elena Teodorini

Spectacol al Operei Române Craiova pe scena Teatrului de VarăSâmbătă, 30 mai 2026, ora 18.30

Un spectacol dedicat eleganței și rafinamentului repertoriului liric clasic, Gala de Operă și Operetă încheie stagiunea 2025-2026, o stagiune aniversară dedicată Centenarului Elena Teodorini. Cu un program festiv care cuprinde arii celebre, duete îndrăgite și unele dintre cele mai frumoase momente corale și orchestrale, evenimentul îi aduce împreună pe scena Teatrului de Vară pe artiștii Renata Vari (soprană), Licia Toscano (mezzosoprană), Andrei Manea (tenor), Ioan Cherata (bariton), Viaceslav Bilia (solist trompetă), Orchestra și Corul Operei Române Craiova sub conducerea muzicală a maestrului Giovanni Pompeo.
În decorul fermecător al Parcului Nicolae Romanescu, Gala de Operă și Operetă celebrează întâlnirea dintre muzică, artiști și spectatori, într-o seară aflată sub semnul emoției și al excelenței artistice.

Biletele sunt disponibile online: https://iticket.ro/event/gala-de-opera-si-opereta și la agenția Operei Române Craiova de la Sala Polivalentă,Bulevardul Ilie Balaci nr. 6, tel. 0351.442.471, agentiadebilete@operacraiova.ro

Conducerea muzicală: Giovanni Pompeo
Renata Vari – sopranăLicia Toscano – mezzosopranăAndrei Manea – tenorIoan Cherata – baritonViaceslav Bilia – solist trompetă
Orchestra și Corul Operei Române Craiova

Carnavalul Copilăriei
2026-05-31 11:00 - 13:00 | Dolj
Carnavalul Copilăriei aduce magie și culoare pentru cei mici la Centrul Comercial Auchan Craiovița
De Ziua Copilului, fiecare zâmbet contează mai mult ca oricând, iar bucuria celor mici devine bucuria întregii comunități. Este momentul perfect pentru a le oferi copiilor experiențe speciale, pline de emoție, culoare și magie, care să le rămână în suflet mult timp de acum înainte.
În acest spirit, pe 31 mai, în intervalul 11:00 – 13:00, copiii și părinții sunt invitați la „Carnavalul Copilăriei”, eveniment organizat în galeria Centrului Comercial Auchan Craiovița. Cei mici sunt așteptați costumați în personajele preferate sau în orice costum își doresc, pentru a transforma ziua într-o adevărată sărbătoare a imaginației și veseliei.
„Carnavalul Copilăriei” este un eveniment dedicat celebrării creativității, libertății de exprimare și bucuriei autentice a copilăriei, într-un spațiu prietenos și accesibil tuturor. Conceptul pune accent pe implicarea activă a copiilor și pe crearea unor momente memorabile, într-o atmosferă plină de culoare și energie pozitivă.
Pe parcursul evenimentului, participanții se vor bucura de numeroase activități și surprize:

colorare de măști și joacă cu baloane colorate;
moment special de magie susținut de magician;
dansuri și jocuri interactive alături de animatori;
pictură pe față;
paradă a costumelor copiilor;
fișe de colorat pentru cei mai mici participanți;
spațiu special amenajat pentru activități;
animatori costumați în personaje îndrăgite ale copilăriei.

Accesul la eveniment este gratuit, din dorința de a aduce împreună copiii, părinții și întreaga comunitate într-o atmosferă caldă, plină de bucurie și energie pozitivă.

Zilele Craiovei 2026 la Muzeul Cărții și Exilului Românesc
2026-06-01 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc participă la cea de-a XXIX-a ediție a Zilelor Craiovei cu activități pentru publicul de toate vârstele, organizate în fiecare dintre cele patru zile ale evenimentului.
☑Luni, 1 iunie 2026
⏰„Ziua Copiilor la Muzeul Cărții și Exilului Românesc” cuprinde numeroase activități.
🔎 Escape room literar: Joc de echipă în care copiii descoperă indicii ascunse printre exponatele muzeului.
📚 Schimb de cărți: Copiii sunt încurajați să facă schimb de cărți: aduc o carte și iau alta în schimb de la alt participant
📖 Ora de lectură în aer liber: Povești citite de muzeografi, scrise de autori români din exil.
🎬 Film & Desene animate românești: Proiecție de filme pentru copii.

☑De luni, 1 iunie, până pe data de 30 iunie, în sala istoricilor vor fi disponibile două expoziții.
– Expoziția „Nicolae Romanescu – documente personale”, care conține documente aflate in patrimoniul Muzeului Cărții și Exilului Românesc.
Dintre aceste exponate, amintim:
Act de vânzare : încheiat între Elena Lucia Fălcoianu și Nicolae Romanescu, 26 noiembrie 1922, Craiova
Act de vendare : încheiat între Elena Lucia Fălcoianu și Nicolae Romanescu, 16 mai 1894, Craiova
Extract certificat naștere Elena Fălcoianu, 11 martie 1929, București
Adresă/răspuns nr.8324, donație cărți și obiecte de artă către Muzeul Aman, Primăria Municipiului Craiova, 1921, Craiova
– Expoziția „ File din Craiova veche și nouă în colecțiile Muzeului Cărții și Exilului Românesc”. Expoziția găzduiește cărți, manuscrise, fotografii și documente inedite ce fac parte din colecțiile Muzeului Cărții și Exilului Românesc, dintre care amintim:
Certificat de la Sfatul Popular al orașului Craiova : 14 iunie 1955 [Hârtie].- Craiova : [s.n.], 1955
Craiova, crochiuri istorice, Firescu Alexandru, Cezar Avram, Osiac Vladimir, Editura Obiectiv, Craiova, [s.a.]
Craiova, mon amour, Ediție îngrijită de Ion Deaconescu, Ediția a 2-a, Editura Scrisul Românesc, 2018, Craiova
Pseudo-Kyneghetikòs, A. I. Odobescu, cu o introducere şi note de Al. Busuioceanu, Editura Scrisul Românesc, [1933], Craiova

☑Vineri, 5 iunie
⏰La ora 10.00, în salonul Expozițional Parter va avea o masă rotundă cu titlul „Craiova – straturi de civilizație”, organizată sub egida Craiova Artelor, Istorie, Patrimoniu. Istorisiri de ieri și de azi, susținută de lect. univ. dr. Mihai Ghițulescu.
⏰La ora 12.00, în salonul Expozițional Parter va rula un film documentar, realizat de colegii noștri Dana Popescu, Adina Nicola și Florin Țenea, intitulat „Case de altădată – azi obiective emblematice ale Craiovei”. Evenimentul face parte din manifestarea culturală numită „Craiova Artelor, Istorie, Patrimoniu. Istorisiri de ieri și de azi”.

☑Sâmbătă, 6 iunie
⏰ Pe toata durata zilei, prin mini-discursuri educative, muzeografii le vor dezvălui vizitatorilor detalii din spatele muncii de muzeograf/cercetător. Vizitatorii pot însoți un muzeograf prin expoziție, descoperind cum se documentează exponatele, cum se conservă obiectele și ce provocări apar. Un muzeograf sau un cercetător vor povesti despre o zi obișnuită la muzeu, cu momente amuzante, descoperiri neașteptate și munca din spatele expozițiilor.

Craiova xGrow
2026-06-02 15:30 - 17:00 | Centrul Constantin Brâncuși, Calea Unirii, nr. 15, Craiova, Dolj, România
Pe 2 iunie, alătură-te primului eveniment xGrow, care va avea loc în Craiova, pentru a descoperi mai mulți antreprenori din regiunea ta, idei noi de scalare de business, networking cu reprezentanți corporate și să afli tendințele viitoare din afaceri. xGrow este un program dezvoltat de Academia de Sustenabilitate cu sprijinul Pluxee România, construit să te susțină în procesul de transformare al afacerii tale.

Te așteptăm la evenimentul xGrow!
Vezi antreprenori locali prezentând planuri concrete de afaceri și pleacă acasă cu idei inovative pentru businessul tău. Alături de pitch-uri, te așteaptă un panel despre cum construiești o afacere rezilientă în 2026 și o sesiune despre transformarea businessului.
Intrare liberă, networking inclus cu antreprenori locali, reprezentanți corporate și alți invitați surpriză.
Data & oră: 2 iunie, de la 15:30
️Locație: Centrul Brancusi din cadrul Muzeului de Arta (Calea Unirii, nr. 15)
Venim direct în orașul tău, înscrie-te acum pentru a participa!

Bani din cer
2026-06-02 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Turneul Aniversar Bani din cer 25 de ani ajunge în Craiova!
Aparținând dramaturgului englez Ray Cooney, piesa a fost pusă în scenă în 2001, la Teatrul de Comedie, de Horațiu Mălăele.
Vedetele de atunci erau George Mihăiță și Virginia Mirea. Astăzi, cele două personaje sunt înlocuite de Mihai Bendeac și Mihaela Teleoacă.
Henry, un contabil căruia îi pică bani din cer, își surprinde soția, întorcându-se acasă cu o geantă plină de bani. Întâmplarea fericită îl determină pe Henry să schimbe radical viața familiei. Mihaela Teleoacă joacă extraordinar rolul soției, Jane Perkins, redând, printr-o cavalcadă de nuanțe, problema consumului de alcool cu care aceasta se confruntă.
Mihai Bendeac intră perfect în rolul lui Henry și ne amintește de absolventul de teatru de odinioară: trăiește sincer – dramatic situațiile prin care trece, consecință fiind comicul ivit.
Bani din Cer răspunde unor mari frământări ale umanității: este de ajuns să te îmbogățești material, pentru a sărăci, cu totul, spiritual; pentru a uita cine ești? În această comedie întâlnim tipologii umane obișnuite puse într-o situație neprevăzută, pilduitoare fără a moraliza, plină de înțeles fără să dea răspunsuri directe. BANI DIN CER este încă o dovadă că râsul poate trezi conștiințe.
“Într-o lume nimicită de conflicte religioase, interetnice, inter-nu-mai-știu-cum, într-o lume măcelărită de prostie și incultură, singura soluție pământean-tămăduitoare ar fi lumina Spiritului. Știut fiind că și Comedia este chiriașă pe viață în Casa Spiritului, având convingerea că râsul va mântui lumea propunem acest spectacol a cărui singură mare virtute este Umorul” – Horațiu Mălăele

Autor: Ray Cooney
Traducere: Gheorghe Lăzărescu
Regie: Horațiu Mălăele
Scenografie: Puiu Antemir
Producător: Teatrul de Comedie
Durată: 1h 30 min fără pauză
Distribuție
Mihai Bendeac
Mihaela Teleoacă
Dragoș Huluba
Delia Nartea
Șerban Georgevici
Marius Drogeanu
Vlad Drăgulin
Liviu Pintileasa

Recital Clair du lune
2026-06-03 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 3 IUNIE 2026, ORA 19:00
CLAIR de LUNE
SOLIȘTI:MIHAI DIACONESCU (pian)YURII TOVARNYTSKYI (flaut)ION BIROVESCU (contrabas)ANNA TOVARNYTSKA (percuție)———-În program:– Claude Debussy: Clair du lune– Claude Bolling: Suita pentru flaut și jazz pian trio

Expoziție Blendea – O istorie vizuală
2026-06-04 17:00 - 18:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă vă invită, joi, 4 iunie 2026, ora 17:00, la vernisajul expoziției
BLENDEA – O ISTORIE VIZUALĂCurator: Cătălin Davidescu
Selecția curatorială cuprinde lucrări din colecția Muzeului de Artă Craiova, colecția familiei și colecția Catena pentru Artă.
Blendea – O istorie vizuală are toate caracteristicile unui proiect necesar, depășind cadrul comun pe care îl trasează, în mod obișnuit, expozițiile de familie. Pornind de la premiza de istorie personală/destin artistic individual, proiectul propune un decupaj relevant care oferă circumstanțele oportune pentru a pune în lumină creația acestor artiști remarcabili în contextul evoluției artei românești din secolul XX. Este un demers cu caracter de recuperare, menit să completeze alte două importante expoziții retrospective dedicate lui Constantin Blendea (1999) și Mariei Mihalache Blendea (2002), organizate la Muzeul de Artă Craiova.
Vasile Blendea (1895-1988) introduce numele Blendea în domeniul artei, nume care va deveni o referință. Mânat de dorința de a studia concomitent pictura și sculptura, interesat în mod deosebit de arta monumentală, Vasile Blendea a fost o personalitate care și-a însușit valorile timpului său. Bursa de studii obținută în Franța i-a facilitat apropierea de cultura franceză și tiparele artistice ce se manifestau la nivel european în perioada de după Primul Război Mondial. Reîntors în țară, s-a dedicat muncii de profesor, restaurator și artist, acestuia datorându-i-se o bună parte din arta monumentală de inspirație istorică. Muzeul care îi este dedicat la Târgoviște, orașul în care și-a petrecut cea mai mare perioadă din viață, prezintă o parte însemnată a operei sale, lucrări ale artistului regăsindu-se în patrimoniul celor mai prestigioase muzee din România.
Constantin Blendea (1929-2012) este cel care dat numelui adevărata sa rezonanță. A debutat imediat după jumătatea anilor ’50, perioadă marcată profund de ideologia și constrângerile regimului comunist, care își manifesta plenar autoritatea și în domeniul artelor plastice. Activitatea de restaurator precum și cea de cadru didactic universitar, profesii în care este nevoie de dedicare și rigoare, au oferit artistului șansa de a-și acorda libertate în munca de creație. Subiectele pe care a început să le frecventeze în anii ’80: naturile moarte ușor abstractizate și atracția pentru tema zborului, dezvoltată asiduu în perioadele ce au urmat, au făcut din arta lui Constantin Blendea un reper ușor recognoscibil.
Maria Mihalache Blendea (1931-2022) a fost implicată în activitatea didactică imediat după terminarea facultății, dezvoltând o carieră universitară la secția de Arte Textile a Universității Naționale de Arte din București. Tapiseriile sale de mari dimensiuni dau acestui domeniu un nou sens, creând o lume a ideilor în care se regăsesc fertile corespondențe cu opera lui Constantin Blendea.
Adriana Blendea (n. 1961) continuă tradiția artistică a familiei activând ca artist și restaurator. Stabilită în Franța din 1988, artista a „evadat” din mediul protector al unei familii cu certă notorietate, având tenacitatea de a-și dezvolta cariera pe cont propriu, într-un climat cultural deschis și competitiv, frecventat în urmă cu mai bine de jumătate de secol de Vasile Blendea. Lucrările sale vorbesc adesea despre sine, despre natura umană și despre rădăcini, continuând parcursul strălucit trasat de două generații de artiști care au marcat evoluția artei românești de-a lungul unui secol.
Expoziția va putea fi vizitată în sălile de la parterul Palatului „Jean Mihail” în perioada 5 iunie – 1 octombrie 2026, program : marți-duminică, orele 10:00 – 17:00. În prima zi de miercuri a fiecărei luni intrarea este gratuită.

Food Truck festival Craiova 2026
2026-06-05 12:00 - 23:00 | Dolj
The road runs south and the trucks are following. Food Truck Festival is coming to Craiova.
Str. Alexandru Ioan Cuza 5-7 iunie 2026
Anul acesta vă așteaptă o explozie de arome, gusturi și distracție! Vino să savurezi preparate delicioase de la cele mai tari food truck-uri și să te bucuri de o atmosferă vibrantă, muzică și activități pentru toată familia.
Interval orar:• Vineri → 12:00–23:00• Sâmbătă → 11:00–23:00• Duminică → 11:00–22:00
Accesul este gratuit și chiar recomandat. Save the date and join the snack route!
————————————————————
50+ concepte de street food cocktail bars & cold beers DJs & live music lounge areas pet & family friendly
We don’t just bring food trucks.We bring people together.

Pătura care citește
2026-06-05 18:00 - 20:00 | Dolj
Biblioteca Judeţeană „Alexandru și Aristia Aman” invită toți craiovenii, vineri, 5 iunie 2026, de la ora 18.00, pe pajiştea verde din spatele Statuii „Mihai Viteazul”, la evenimentul cultural „ Pătura care citește”, eveniment ajuns deja la cea de-a șasea ediție.
„Pătura care citește” a devenit un eveniment așteptat cu nerăbdare de craiovenii care vor să petreacă o după amiază plăcută, citind o carte în aer liber, așezați pe o pătură, sau urmărind un spectacol de muzică și poezie.
Pentru cei care nu și-au luat de acasă o pătură sau o carte, bibliotecarii pun la dispoziție, ca în fiecare an, pături și cărți atât pentru copii, cât și pentru adulți.
Programul manifestărilor va cuprinde numeroase evenimente culturale:

dialoguri cu participanții pe tema cititului și scrisului
expoziții de pictură
spectacol de muzică
lecturi publice.

Evenimentul „ Pătura care citește” este sponsorizat de PPC România, partener al Bibliotecii Judetene „Alexandru și Aristia Aman” din Craiova.
„Pătura care citește” este marcă înregistrată a Bibliotecii Județene Timiș „Sorin Titel”.

Concert Mozart & Prokofiev - dirijor Ovidiu Bălan
2026-06-05 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 5 IUNIE 2026, ORA 19:00 –Concert MOZART & PROKOFIEV
ORCHESTRA SIMFONICĂ A FILARMONICII „OLTENIA”
DIRIJOR: OVIDIU BĂLAN
SOLIST: ULADZISLAU KHANDOHI (BELARUS) – Laureat al Concursului de pian „Dinu Lipatti” Craiova 2024————-În program:– Wolfgang Amadeus Mozart:*Uvertura operei „Flautul fermecat”*Concertul nr. 24 în Do minor pentru pian și orchestră, K. 491
– Serghei Prokofiev:Concertul nr. 2 în Sol minor pentru pian și orchestră, op. 16

Prințul Broască
2026-06-06 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
„Prințul Broască“
dramatizare de Veselin Boidev după Frații Grimm
regia Todor Valov
traducerea Vili Nicolov Perveli
scenografia și costumele Stefka Kyuvlieva
păpuși confecționate de Peter Cekunov, Ganka Kirilova și Aurelia Sadovska
cu actorii: Cosmin Dolea, Oana Stancu, Adriana Ioncu, Alis Ianoș
„Prințul Broască este o poveste despre importanţa, responsabilitatea şi consecinţele promisiunilor personale, un spectacol amuzant, vivace, comic, în stilul operei bufe, totul acompaniat de muzica clasică şi vitală a lui W.A.Mozart.“ Todor Valov, regizor

Preț: 13 lei / pers.
Biletele se pot procura de la Agenția Teatrului Colibri, în zilele de luni, joi, vineri și sâmbătă, între orele 09:00 – 13:00 / 15:00 – 19:00, iar duminica, între 10:00 – 13:00. Mai multe informații se pot obține la tel.: 0251.412.473.

Greierele și Furnica
2026-06-07 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
Greierele și Furnica (inspirat după Inimioare fericite) (3+)
Regia: Delia Gavlițchi
Co-regia: Sorina Băleanu
Dramaturgia: Ana Cucu Popescu
Scenografia: Andra Cotiușcă
Muzica și reorchestrația: Marin Fagu
Distribuția: Andreea Ionescu și Adriana Ioncu
Prin imagini colorate, muzică blândă și ritmuri atent alese, cei mici descoperă emoțiile fundamentale: bucuria, curajul, prietenia, dar și momentele de teamă sau tristețe. Întreaga experiență este construită pentru a fi accesibilă, sigură și prietenoasă, încurajând empatia și comunicarea.
Preț: 13 lei / pers.
Biletele se pot procura de la Agenția Teatrului Colibri. Mai multe informații se pot obține la tel.: 0251.412.473.

După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Inaugurare Casa Memorială Elena Farago
2026-06-08 17:30 - 18:30 | Dolj
𝑰𝒏𝒂𝒖𝒈𝒖𝒓𝒂𝒓𝒆𝒂 𝑪𝒂𝒔𝒆𝒊 𝑴𝒆𝒎𝒐𝒓𝒊𝒂𝒍𝒆 „𝑬𝒍𝒆𝒏𝒂 𝑭𝒂𝒓𝒂𝒈𝒐” – un eveniment dedicat copiilor și comunității din județul Dolj

Consiliul Județean Dolj , împreună cu Biblioteca Judeteana Alexandru & Aristia Aman Craiova , vă invită la un eveniment special organizat cu ocazia inaugurării Casei Memoriale „Elena Farago”!

Evenimentul face parte din proiectul „𝑩𝒊𝒃𝒍𝒊𝒐𝒕𝒆𝒄𝒂 – 𝑯𝒖𝒃 𝑫𝒊𝒈𝒊𝒕𝒂𝒍 𝒑𝒆𝒏𝒕𝒓𝒖 𝒄𝒐𝒎𝒖𝒏𝒊𝒕𝒂𝒕𝒆𝒂 𝒋𝒖𝒅𝒆𝒕̦𝒖𝒍𝒖𝒊 𝑫𝒐𝒍𝒋”, finanțat prin PNRR – un proiect care transformă biblioteca într-un spațiu modern de educație, inovație digitală și conectare pentru întreaga comunitate.

Cei mici vor avea parte de:
spectacole și momente artistice
activități interactive și jocuri
surprize și multă voie bună

Invitații speciali ai evenimentului sunt îndrăgita Gașcă Zurli, care va susține un spectacol GRATUIT pentru copiii din Craiova și din județul Dolj.
Luni, 𝟎𝟖.𝟎𝟔.𝟐𝟎𝟐𝟔
ora 𝟏𝟕.𝟑𝟎
𝐂𝐞𝐧𝐭𝐫𝐮𝐥 𝐕𝐞𝐜𝐡𝐢 𝐚𝐥 𝐂𝐫𝐚𝐢𝐨𝐯𝐞𝐢, 𝐥𝐚 𝐢𝐧𝐭𝐞𝐫𝐬𝐞𝐜𝐭̦𝐢𝐚 𝐬𝐭𝐫𝐚̆𝐳𝐢𝐥𝐨𝐫 𝐋𝐢𝐩𝐬𝐜𝐚𝐧𝐢 𝐬̦𝐢 𝐂. 𝐒. 𝐍𝐢𝐜𝐨𝐥𝐚𝐞𝐬𝐜𝐮 𝐏𝐥𝐨𝐩𝐬̦𝐨𝐫
𝐏𝐚𝐫𝐭𝐢𝐜𝐢𝐩𝐚𝐫𝐞𝐚 𝐥𝐚 𝐭𝐨𝐚𝐭𝐞 𝐚𝐜𝐭𝐢𝐯𝐢𝐭𝐚̆𝐭̦𝐢𝐥𝐞 𝐞𝐬𝐭𝐞 𝐆𝐑𝐀𝐓𝐔𝐈𝐓𝐀̆!
Vă așteptăm să sărbătorim împreună redeschiderea unui spațiu cultural emblematic și să oferim copiilor o experiență memorabilă, în care tradiția, educația și inovația se întâlnesc!

Expoziție colectivă de artă - Carmen Mihaela Dincă, Giuseppina Rossitto, Liliana Lazăr, Valentin Gorunescu
2026-06-10 17:00 - 18:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 10 iunie 2026, la ora 17.00, vernisajul Expoziției Colective de Artă a artiștilor Carmen Mihaela Dincă, Giuseppina Rossitto, Liliana Lazăr și Valentin Gorunescu și lansarea romanului colectiv „Rezervorul depărtărilor”.
Evenimentul este organizat de Mișcarea Literară-Artistică Internațională „UniDiversità” și îi va avea ca moderatori pe Giuseppina Rossitto, autoare principală și coordonatoare de ediție, Carmen Mihaela Dincă și Mihai Ene.
Expoziția cuprinde peste 20 de tablouri, care pot fi admirate la Muzeul Cărții și Exilului Românesc până pe data de 10 iulie 2026.
Vernisajul expoziției și lansarea volumului „Rezervorul depărtărilor” fac parte din proiectul Colecția internațională 2025/2026, derulat de Mișcarea Literară-Artistică Internațională „UniDiversità”, și marchează anul Cultural România-Italia 2026, un program de diplomație culturală, inițiat de guvernele celor două țări, care include o serie de expoziții, concerte și festivaluri menite să consolideze legăturile bilaterale.

Nessun Dorma - HKB Trombone Quartet
2026-06-10 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 10 IUNIE 2026, ORA 19:00Nessun Dorma/ HKB Trombone Quartet
– SIMONE MAFFIOLETTI (ELVEȚIA)– MICHELE MARINARO (ITALIA)– ALEXANDRU ȚAPEȘ (REPUBLICA MOLDOVA)– IGOR VATAMAN (ROMÂNIA)
– Percuție: ANNA TOVARNYTSKA (UCRAINA)– Invitat: GEORGE HĂIDĂUȚU ((tubă)———În program:
Antonín Dvořák: Dans slav nr. 1, op. 46
Johann Sebastian Bach: Toccata și Fuga în Re minor
Pietro Mascagni: Intermezzo din opera „Cavalleria Rusticana”
Giacomo Puccini: Nessun Dorma din opera „Turandot”
Arthur Pryor: „Blue Bells of Scotland”
Béla Bartók: Dansuri românești
Vladimir Slivinschi: „Oleandra”
George Gershwin: Portrait
Bart Howard: Fly me to the moon
Domenico Modugno/S. Adams: Volare
Louis Armstrong: What a wonderful world

Creative Writing - spectacol de teatru poetic multimedia
2026-06-10 20:00 - 21:30 | Biergarten, Str. Fraţii Buzeşti nr. 18, Craiova, Dolj, 200381, România
Ce se întâmplă când poezia se înâlnește cu tehnologia? Sistemul repornește! Pe 10 iunie, spectacolul de debut al Teatrului Echilibru – „Creative Writing” – revine în Sala B!erlin.Vino să asiști la o confruntare hipnotică între două lumi: ANALOGUL – EL: foi îngălbenite, text scris de mână și sunetul crud al chitarei live. DIGITALUL – EA: proiecții video, laptop, voce și mișcări robotice.O căutare intensă pe versurile Lorenei Stuparu, în care actorii Daniela Ionescu și Cătălin Păvălan caută echilibrul dintre ecran și atingerea umană. În final are loc Inversiunea.
DETALII EVENIMENT Durată: Aproximativ 40 de minute (o experiență intensă, fără pauză) Locație: Biergarten Craiova (Sala B!erlin) Data: 10 iunie 2026
*Acces public. Sosire recomandată: 19:30-19:45 (vă puteți relaxa sus, în Biergarten).*Accesul în sală: fix la ora 20:00. Ușile se închid imediat după, iar accesul întârziaților, din păcate, nu mai este posibil.
Text: Lorena Stuparu (din universul liric al volumelor „Citește-mi dacă se lasă întunericul”, „Dintr-un caiet de făcut avioane”, „Unde este trecut numele”)
Distribuția:Daniela IonescuCătălin Păvălan
Concept: Daniela Ionescu Poster Design: Ovidiu Ionescu Video Editing: Sebastian Ionescu Sound & Video Tech: Sorin Cernat Sprijin logistic/Gazdă: oamenii minunați de la Biergarten Craiova
ACCES ȘI REZERVĂRI:*Sistem de acces: Donație liberă. Contribuția ta susține artiștii independenți și tehnologia necesară acestui spectacol.*Rezervări: Deoarece capacitatea sălii este limitată, rezervarea locului este obligatorie.Cum rezervi? Trimite un mesaj privat către pagina Teatrul Echilibru sau pe whatsapp la numărul 0726205080.
NOTĂ IMPORTANTĂ: Spectacolul folosește efecte de lumină și proiecții video care pot fi sensibile pentru persoanele cu fotosensibilitate. Atmosfera din Sala B!erlin este una intimă, creată special pentru a amplifica experiența lirică.

Lecția
2026-06-10 21:00 - 22:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Lecția
DISTRIBUȚIA:
SORIN LEOVEANU
RALUCA PĂUN
IULIA LAZĂR
De: Eugène Ionesco
Traducere: Vlad Russo și Vlad Zografi
Regia: Bobi Pricop
Scenografia: Oana Micu
Muzica și mișcarea scenică: Eduard Gabia
Data premierei: 14 februarie 2024

Durată spectacol: 60 min

„Lecția este, bineînțeles, o piesă-școală despre totalitarism, îndoctrinare, abuz, despre un fel de putere dictatorială și hipnotizantă a limbajului golit de sens. Dar în acest spectacol ne-a interesat să descoperim în ce măsură este, mai mult decât orice, vorba despre amintiri din copilărie, traume transgeneraționale, familii disfuncționale și relațiile toxice din interiorul lor. De aceea am vrut să chestionăm în ce măsură „lecția“ este un tip de traumă învățată acasă, prin mecanisme moștenite, repetate din generație în generație. Ni s-a părut foarte valoroasă lectura textului din prisma unei familii care dorește să predea unui etern copil (deja adult) o lecție absurdă, crudă și inutilă, în fiecare zi, la nesfârșit, cu speranța că de data asta lecția îi va „prinde bine”. Descoperim în piesa ionesciană un fel de violență care este subtil amestecată cu afecțiunea și asta face să fie mult mult mai greu să te revolți, să te opui, să te aperi.
Bobi Pricop

Eugène Ionesco s-a născut pe 26 noiembrie 1909, în Slatina. Când avea doi ani, părinții lui au părăsit România și s-a stabilit la Paris, unde trăia familia maternă. Întors în România, după 1922, a învățat limba română și s-a înscris la Liceul Sf. Sava. Examenul de bacalaureat îl susține la Colegiul Național „Carol I” din Craiova. A debutat ca poet în anul 1928, în revista Bilete de papagal a lui Tudor Arghezi. Cartea de debut este un volum de versuri, Elegii pentru ființe mici (1931, Ed. Scrisul românesc). În 1934, a publicat primul său volum de eseuri critice, Nu!, care, prin stilul acid și ireverențios, a devenit una dintre cele mai controversate cărți ale vremii. În românește a mai publicat Englezeşte fără profesor (piesă de teatru, 1943), iar în 1992 a apărut volumul de publicistică Război cu toată lumea. În 1950, a debutat ca dramaturg, cu piesa Cântăreața cheală, montată la Théâtre des Noctambules, în regia lui Nicholas Bataille, căreia i-au urmat Lecția, Scaunele și alte piese care au făcut din el marele dramaturg francez, alături de Samuel Beckett. Membru al Academiei Franceze (fotoliul nr. 6).

Selecție cronici:

„O explozie de culoare, scena în roz, şi nu, nu este Barbie, este Lecţialui Eugčne Ionesco. Decorul proiectat de Oana Micu incită spectatorii, are un loc aparte în punerea în scenă gândită de Bobi Pricop. Este Pop-Art şi multă plasticitate, piese de mobilier bidimensional, decor de carton, o teatralitate expusă, o trecere de la anti-teatru la meta-teatru, uşa care deschide spectacolul poartă inscripţia „Homeschooling”, Ionesco. (…) Aici, cu acest exerciţiu pedagogic suntem chez Ionesco, în lumea lui, lumea într-o oglindă răsturnată, unde tensiunea dramatică se produce, este eliberată fără ajutorul intrigii. O elevă, un profesor, lecţia. Un spectacol fără intrigă, dar un spectacol în care tensiunea dramatică este integrată unui plan de acţiune care prinde publicul într-o creştere constantă, până la paroxism, dar mereu un paroxism amânat, mereu amânat ca în boleroul lui Ravel. (…)

O cutie magică este acest spectacol, ca un cufăr decorat nu cu ,,sileni” (companioni ai lui Dionysos meniţi să provoace râsul tămăduitor), ci cu roz şi monştri de carton, dar şi o lecţie de (non)sens sau, mai bine zis, exces de sens, ,,un cadou de sens”, de teatru şi teme mereu actuale, iar când râsul şi violenţa merg mână în mână, râsul încetează.”
Daniela Firescu, Pedagogie şi… teatralitate, revista Ramuri nr. 3 / 2024

„Lecția lui Eugen Ionescu, montarea lui Bobi Pricop de la Naționalul craiovean, înveți parcă mult mai repede că râsul devine grimasă în universul insolit și lugubru al absurdului ionescian. Pentru că asupra unui comic aparent planează, încă din debutul spectacolului, inconfortabilul.

Bobi Pricop structurează tensiunea într-un mod insolit, îi permite să invadeze spațiul prin culori tari – cu ajutorul scenografiei semnate de Oana Micu ‒ și prin privirile hipnotice ale personajelor, care sticlesc pe fundalul cromaticii țipătoare. (…)
Ce face Bobi Pricop cu Lecția este o așezare in decor a ideii de violență, cu o scenografie care urlă despre oroare în timp ce mimează, blufând, desenele animate, cu girul a trei actori excepționali, care au înțeles foarte bine că în lumea absurdă a lui Ionescu personajele vorbesc cu totul, cu ochi, cu mâini, cu tot corpul, chiar și atunci când tac, ba mai ales când tac.”
Anda Simion, Lecția lui Bobi Pricop sau cum așezi violența în decor, revista Scrisul Românesc, nr.3/2024, pag. 21

Expoziție Democrația senzorială - Wanda Mihuleac
2026-06-11 17:00 - 18:00 | Centrul Constantin Brâncuși, Calea Unirii, nr. 15, Craiova, Dolj, România
WANDA MIHULEACDemocrația senzorială
Curator: Ruxandra Demetrescu
Centrul „Constantin Brâncuși” CraiovaVernisaj joi 11 iunie 2026ora: 17:00
Muzeul de Artă Craiova prezintă publicului expoziția Democrația senzorială, dedicată artistei franco-române Wanda Mihuleac, o figură esențială a artei conceptuale contemporane. Demersul curatorial propune un parcurs transversal prin mai multe decenii de creație, reunind lucrări realizate în medii vizuale diverse: artă plastică, instalații, artă video, performance-uri filmate, cărți de artist.În centrul acestei expoziții, Wanda Mihuleac dezvoltă o reflecție profundă asupra rolului simțurilor în experiența artistică. Contrar dominației văzului în practicile vizuale occidentale, artista propune o abordare neierarhizată a percepției, în care toate simțurile – văzul, atingerea, auzul, mirosul, – sunt mobilizate ca mijloace de acces la operă. Această deplasare deschide un câmp de interogații estetice, filosofice și politice.Prin angajamentul său artistic unic, Wanda Mihuleac chestionează limitele limbajului, relația dintre corp și memorie, precum și formele de alteritate senzorială. Opera sa, aflată la intersecția dintre discipline și culturi, oferă o reinterpretare contemporană a unor teme fundamentale ale creației: percepția, transmiterea și reinventarea sensibilului.Această expoziție se înscrie în demersul Muzeului de Artă Craiova de a valoriza personalitățile artistice care au marcat scena internațională, păstrând totodată o legătură profundă cu cultura română. Actualul eveniment face parte dintr-un proiect curatorial mai amplu, conceput în tandem cu expoziția Anomalie, prezentată de Gloriae Art Gallery din Craiova (12 iunie – 12 iulie 2026), în care operele expuse aparțin în primul rând artelor grafice (desen, gravură) într-un dialog incitant cu fotografia și lucrări tridimensionale. Împreună, cele două expoziții aduc un omagiu unei opere plurivalente, exigente prin practicile artistice dezvoltate de-a lungul deceniilor și profund ancorate în contemporaneitate prin reflecția teoretică asumată.Expoziția va putea fi vizitată în perioada 11 iunie – 9 septembrie 2026 la Centrul „Constantin Brâncuși” din Craiova, program: marți-duminică, orele 10:00 – 17:00, intrarea fiind gratuită.
Wanda Mihuleac (n. 1946, București) este artistă vizuală, autoare de instalații, performance-uri și cărți de artist, stabilită la Paris din 1988. Absolventă a Institutului de Arte Plastice „Nicolae Grigorescu” din București și a Universității Paris 1 Panthéon-Sorbonne, se numără printre personalitățile marcante ale artei conceptuale și experimentale românești și europene. A obținut numeroase premii la bienale internaționale în Italia, Polonia, Croația, Franța, precum și distincții în România și în Franța. Începând din 1973, a realizat 28 de expoziții personale în galerii din: Paris, Marsilia, Taverny, Clichy, Levallois-Perret, Strasbourg, București, Timișoara, Atena, Tokyo, New York, Geneva, Roma, Veneția, Milano, Aachen, Saint-Étienne, La Marsa – Tunis, Liège.De-a lungul unei cariere internaționale de peste cinci decenii, a expus în instituții prestigioase precum Centre Pompidou, Grand Palais și Bienala de la Veneția. Lucrările sale se regăsesc în colecții publice și muzeale la nivel internațional. Fondatoare a editurii pariziene Transignum, Wanda Mihuleac este recunoscută pentru proiectele sale interdisciplinare care pun în dialog arta vizuală, literatura, filosofia și noile forme de expresie contemporană.

Expoziție Anomalie de Wanda Mihuleac
2026-06-12 18:00 - 19:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
WANDA MIHULEAC – Anomalie @ GLORIÆ Art Gallery, Craiova
Curator: Ruxandra Demetrescu
12 iunie – 12 iulie

GLORIÆ Art Gallery, prima galerie independentă de artă din Craiova, anunță expoziția Anomalie, dedicată artistei franco-române Wanda Mihuleac, o figură esențială a artei conceptuale contemporane. Vernisajul va avea loc pe 12 iunie 2026, la ora 18:00, iar prezentarea va putea fi văzută la galerie până pe 12 iulie.
Demersul curatorial propune un parcurs transversal prin mai multe decenii de creație, reunind opere de artă grafică (desen, gravură) – care amintesc formația de graficiană a artistei – într-un dialog incitant cu fotografia, colajul și, nu în ultimul rând, obiectele tridimensionale și instalațiile. Experimentele tehnice, variate, multiple și ingenioase, exprimă un angajament artistic unic, prin care Wanda Mihuleac chestionează limitele limbajului, relația dintre corp și memorie, precum și forme de alteritate senzorială. Opera sa, aflată la intersecția dintre discipline și culturi, oferă o reinterpretare contemporană a unor teme fundamentale ale creației: percepția, transmiterea și reinventarea sensibilului.
Titlul expoziției, Anomalie (care este identic în română și franceză), reprezintă mai mult decât o temă recurentă în activitatea artistică a Wandei Mihuleac. Artista afirmă că, „într-o lume saturată de norme, de modele reproductibile și de imagini calibrate, anomalia apare ca o crăpătură – nu pentru a distruge, ci pentru a revela. Într-o perspectivă deleuziană, anomalia poate fi gândită ca o linie de fugă, un vector de deteritorializare care traversează formele stabilite și deschide către deveniri imprevizibile. Anomalia devine astfel un operator al diferențierii: ea nu se opune normei, ci o depășește, o pune în criză, o face inoperantă. Anomalia, departe de a fi o simplă abatere, constituie o breșă ontologică în ordinea realului. Ea este acel moment în care coerența presupusă a lumii se fisurează, lăsând să apară posibilitatea unui dublu, a unei repetiții, a unei deviații ireductibile.”
Privită în această perspectivă, opera Wandei Mihuleac poate fi citită ca o punere în criză a regimului vizibilității. Astfel, lucrările artistei asumă dimensiunea imaginii critice, așa cum a fost formulată de teoreticianul francez Georges Didi-Huberman: „o imagine în criză, criticând imaginea însăși, capabilă să declanșeze o reacție, o eficacitate teoretică; așadar o imagine ce critică felul nostru de a vedea, pentru ca atunci când ne privește, să ne determine să o vedem cu adevărat”.
Expoziția Anomalie nu propune un ansamblu de opere deviante în raport cu o normă preexistentă. Ea pune în scenă deviația ca principiu constitutiv. Lucrările nu ilustrează deconstrucția: ele o practică. Ele deplasează frontierele dintre text și imagine, dintre lizibil și vizibil, dintre prezență și ștergere.
Actualul eveniment face parte dintr-un proiect curatorial mai amplu, conceput în tandem cu expoziția Democrația senzorială, organizată de Muzeul de Artă din Craiova, care prezintă lucrări realizate în medii vizuale diverse (artă plastică, instalații, artă video, performance-uri filmate, cărți de artist), într-un demers impresionant care dezvăluie o reflecție profundă asupra rolului simțurilor în experiența artistică.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată de joi până sâmbătă între orele 12:00 și 16:00.

Wanda Mihuleac (n. 1946, București) este artistă vizuală, autoare de instalații, performance-uri și cărți de artist, stabilită la Paris din 1988. Absolventă a Institutului de Arte Plastice „Nicolae Grigorescu” din București și a Universității Paris 1 Panthéon-Sorbonne, se numără printre personalitățile marcante ale artei conceptuale și experimentale românești și europene. A obținut numeroase premii la bienale internaționale în Italia, Polonia, Croația, Franța, precum și distincții în România și în Franța. Începând din 1973, a realizat 28 de expoziții personale în galerii din: Paris, Marsilia, Taverny, Clichy, Levallois-Perret, Strasbourg, București, Timișoara, Atena, Tokyo, New York, Geneva, Roma, Veneția, Milano, Aachen, Saint-Étienne, La Marsa – Tunis, Liège.
De-a lungul unei cariere internaționale de peste cinci decenii, a expus în instituții prestigioase precum Centre Pompidou, Grand Palais și Bienala de la Veneția. Lucrările sale se regăsesc în colecții publice și muzeale la nivel internațional. Fondatoare a editurii pariziene Transignum, Wanda Mihuleac este recunoscută pentru proiectele sale interdisciplinare care pun în dialog arta vizuală, literatura, filosofia și noile forme de expresie contemporană.

Cineplexx Classics Kids: Monsters, Inc.
2026-06-12 18:30 - 20:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: Monsters, Inc.
Pe 12 iunie la Cineplexx de la ora 18:30 se vede pe marile ecrane filmul Monsters, Inc. la un preț special de doar 15 lei/biletul!
În inima Monstropolis, o companie plină de monstruleți de toate formele și dimensiunile transformă țipetele copiilor în energie pentru întregul oraș. Aici lucrează James P. Sullivan (Sulley pentru prieteni) și loialul său partener, Mike Wazowski, convinși că lumea copiilor este un loc periculos, de care trebuie să te ții departe.
Totul se schimbă într-o clipă, când o mică „greșeală” aduce în lumea monștrilor o fetiță curajoasă pe nume Boo. Din acel moment, viața lui Sully se dă complet peste cap, iar întoarcerea ei acasă devine o misiune imposibilă… sau poate doar începutul unei prietenii neașteptate.
Împreună, ei vor avea parte de aventuri cum nici nu gândeau vreodată că vor întâlni.

2D DUBLAT ÎN LIMBA ROMÂNĂ: BILETE AICI

O seară de stand up comedy cu Costel
2026-06-12 19:00 - 20:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Craiova: O seara de stand up comedy cu Costel
Casa de Cultura a Studentilor Craiova, Craiova
12 iunie, ora 19:00
Te așteptăm la o seară plină de râs alături de Costel! Garantăm râs pe săturate și voie bună din plin! Pregătește-te pentru glume care te fac să râzi cu lacrimi, momente spontane și o atmosferă relaxată, exact ce-ți trebuie pentru o ieșire memorabilă. Adu-ți prietenii și vino să te bucuri de o experiență plină de umor autentic, surprize și energie pozitivă care te va face să revii cu drag. Seara asta, distracția e pe primul loc – iar tu nu vrei să o ratezi!
Dacă nu ai făcut 18 ani, nu ai voie la noi din păcate… Dar hei, măcar bucură-te de tinerețe!

Concert simfonic Carmen de Bizet, dirijor Constantin Grigore
2026-06-12 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 12 IUNIE 2026, ORA 19:00CARMEN de BIZETORCHESTRA SIMFONICĂ A FILARMONICII „OLTENIA” DIRIJOR: CONSTANTIN GRIGORE SOLIST: BOGDAN ZVORIȘTEANU (vioară)———-În program:– Ludwig van Beethoven: Concertul în Re major pentru vioară și orchestră, op. 61– Georges Bizet: Suitele „Carmen” și „Arleziana” (selecțiuni)

Cinemateca: The Fifth Element
2026-06-12 19:30 - 22:00 | Dolj
𝗟𝗮 𝗖𝗜𝗡𝗘𝗠𝗔𝗧𝗘𝗖𝗔, incheie sezonul cu una dintre cele mai spectaculoase aventuri SF din toate timpurile!

Te invitam la proiectia speciala a filmului „The Fifth Element” – capodopera vizionara semnata Luc Besson, cu o estetica inconfundabila, costume create de Jean-Paul Gaultier si o coloana sonora legendara.

Un mix perfect de actiune, umor, personaje memorabile si un omagiu adus lui Bruce Willis, actorul care a marcat generatii intregi de cinefili.

Vino imbracat cat mai colorat si creativ si hai sa celebram impreuna finalul unui nou sezon CINEMATECA, intr-o atmosfera exact ca filmul: extravaganta, energica si de neuitat!

vineri, 12 iunie, 19:30, la Cinema Inspire Mercur – bilete aici
sâmbătă, 13 iunie, 20:00, la Cinema Inspire Electroputere – bilete aici

Vrăjitorul din Oz
2026-06-13 18:00 - 19:30 | Teatrul pentru copii și tineret Colibri, Calea București, nr. 56, Craiova, Dolj, România
Vrăjitorul din Oz (5+)
Regia: Cristian Mitescu
Biletele se pot procura de la Agenţia Teatrului Colibri. Preţ bilet: 13 lei / pers. Mai multe informații se pot obține la tel.: 0251.412.473.
După începerea spectacolului, accesul în sală nu mai este permis! Persoanele care au bilete și întârzie le pot reprograma.

Fjord: avanpremieră
2026-06-13 19:00 - 21:00 | Cineplexx Craiova, Calea Severinului, nr 61, Craiova, Dolj, România
FJORD (AP12) – AVANPREMIERĂ UNICĂ (13 IUNIE)
Sâmbătă, 13 iunie ai ocazia să vezi în avanpremieră națională filmul care a câștigat Palme d’Or la Festivalul de la Cannes 2026.Prin această distincție, Cristian Mungiu devine unul dintre puținii regizori din istoria cinematografiei care au câștigat de două ori cel mai prestigios premiu al Festivalului de la Cannes. Cu Sebastian Stan și Renate Reinsve în rolurile principale, „Fjord” spune povestea unei familii de români stabilite într-un fiord norvegian, într-o dramă intensă despre identitate, secrete și relațiile care ne definesc. 13 iunie 19:00 și 19:30 Filmul poate fi văzut în avanpremieră națională doar pe 13 iunie, iar locurile sunt limitate. Grăbește-te să îți rezervi locul! Ne vedem la cinema!
GEN: Dramă
DISTRIBUȚIE: Sebastian Stan, Ellen Dorrit Petersen, Renate Reinsve, Lisa Carlehed, Lisa Loven Kongsli, Henrikke Lund-Olsen, Vanessa Ceban, Christian Rubeck, Markus Scarth Tonseth
SINOPSIS:
Filmul spune povestea soților Lisbet și Mihai Gheorghiu, care se mută într-un sătuc dintr-un mic fiord norvegian, unde curând se împrietenesc cu vecinii lor, soții Halberg. Copiii celor două familii devin apropiați, în ciuda diferențelor de educație și valori.
PROGRAM:
2D SUBTITRAT ÎN LIMBA ROMÂNĂ
